
背誦內容
注：
紅色：背錯
紫色：不会背

《大學》背誦：
1、大學之道，在明明德，在親民，在止於至善。知止而後有定，定而後能靜，靜而後能安，安而後能慮，慮而後能得。物有本末，事有終始，知所先後，則近道矣。
古之欲明明德於天下者，先治其國；欲治其國者，先齊其家；欲齊其家者，先修其身；欲修其身者，先正其心；欲正其心者，先誠其意；欲誠其意者，先致其知；致知在格物。物格而後知至，知至而後意誠，意誠而後心正，心正而後身修，身修而後家齊，家齊而後國治，國治而後天下平。
自天子以至於庶人。壹是皆以修身為本。其本亂，而末治者否矣。其所厚者薄，而其所薄者厚，未之有也。此謂知本，此謂知之至也。

2、 所謂誠其意者，毋自欺也。如惡惡臭，如好好色。此之謂自謙。故君子必慎其獨也。小人閒居為不善，無所不至。見君子而後厭然，掩其不善，而著其善。人之視己，如見其肺肝然，則何益矣？此謂誠於中，形於外。故君子必慎其獨也。曾子曰：「十目所視，十手所指，其嚴乎！」富潤屋，德潤身，心寬體胖，故君子必誠其意。

3、秦誓曰：“若有一介臣，斷斷兮，無他技，其心休休焉，其如有容焉；人之有技，若己有之；人之彥聖，其心好之，不啻若自其口出；寔能容之。以能保我子孫黎民，尚亦有利哉！人之有技，媢疾以惡之；人之彥聖，而違之俾不通；寔不能容。以不能保我子孫黎民，亦曰殆哉！”
唯仁人放流之，迸諸四夷，不與同中國。此謂唯仁人為能愛人，能惡人。見賢而不能舉，舉而不能先，命也；見不善而不能退，退而不能遠，過也。好人之所惡，惡人之所好，是謂拂人之性。菑必逮夫身。是故君子有大道，必忠信以得之，驕泰以失之。

《中庸》背誦：
1、天命之謂性；率性之謂道；修道之謂教。
　　道也者，不可須臾離也；可離，非道也。是故君子戒慎乎其所不睹，恐懼乎其所不聞。
　　莫見乎隱，莫顯乎微。故君子慎其獨也。
　　喜、怒、哀、樂之未發，謂之中。發而皆中節，謂之和。中也者，天下之大本也。和也者，天下之達道也。致中和，天地位焉，萬物育焉。
仲尼曰：「君子中庸；小人反中庸。」「君子之中庸也，君子而時中。小人之中庸也，小人而無忌憚也。」

2、君子素其位而行，不願乎其外。素富貴，行乎富貴；素貧賤，行乎貧賤；素夷狄，行乎夷狄；素患難，行乎患難。君子無入而不自得焉。
　　在上位，不陵下；在下位，不援上；正己而不求於人則無怨。上不怨天，下不尤人。
　　故君子居易以俟命，小人行險以徼幸。
子曰，「射有似乎君子。失諸正鵠，反求諸其身。」

3、「凡事，豫則立，不豫則廢。言前定，則不跲。事前定，則不困。行前定，則不疚。道前定，則不窮。」
　　「在下位不獲乎上，民不可得而治矣。獲乎上有道：不信乎朋友，不獲乎上矣。信乎朋友有道：不順乎親，不信乎朋友矣。順乎親有道：反者身不誠，不順乎親矣。誠身有道：不明乎善，不誠乎身矣。」
　　「誠者，天之道也。誠之者，人之道也。誠者，不勉而中不思而得：從容中道，聖人也。誠之者，擇善而固執之者也。」
　　「博學之，審問之，慎思之，明辨之，篤行之。」
　　「有弗學，學之弗能，弗措也。有弗問，問之弗知，弗措也。有弗思，思之弗得，弗措也。有弗辨，辨之弗明，弗措也。有弗行，行之弗篤，弗措也。人一能之，己百之。人十能之，己千之。」
「果能此道矣，雖愚必明，雖柔必強。」

4、「自誠明，謂之性；自明誠謂之教。誠則明矣；明則誠矣。」唯天下至誠為能盡其性。能盡其性，則能盡人之性。能盡人之性，則能盡物之性。能盡物之性，則可以贊天地之化育。可以贊天地之化育，則可以與天地參矣。

《論語》背誦：
《論語》背诵试题不会背诵

《孟子》
1、<梁惠王上>
孟子見梁惠王。王曰：「叟!不遠千里而來，亦將有以利吾國乎？」孟子對曰：「王何必曰利？亦有仁義而已矣。王曰『何以利吾國』？大夫曰『何以利吾家』？士庶人曰『何以利吾身』？上下交征利而國危矣。萬乘之國弒其君者，必千乘之家；千乘之國弒其君者，必百乘之家。萬取千焉，千取百焉，不為不多矣。苟為後義而先利，不奪不饜。未有仁而遺其親者也，未有義而後其君者也。王亦曰仁義而已矣，何必曰利？」

2、<公孫丑上>
孟子曰：「人皆有不忍人之心。先王有不忍人之心，斯有不忍人之政矣。以不忍人之心，行不忍人之政，治天下可運之掌上。
所以謂人皆有不忍人之心者，今人乍見孺子將入於井，皆有怵惕惻隱之心。非所以內交於孺子之父母也，非所以要譽於鄉黨朋友也，非惡其聲而然也。由是觀之，無惻隱之心，非人也；無羞惡之心，非人也；無辭讓之心，非人也；無是非之心，非人也。惻隱之心，仁之端也；羞惡之心，義之端也；辭讓之心，禮之端也；是非之心，智之端也。人之有是四端也，猶其有四體也。有是四端而自謂不能者，自賊者也；謂其君不能者，賊其君者也。

3、<告子上>
孟子曰：「魚，我所欲也；熊掌，亦我所欲也，二者不可得兼，舍魚而取熊掌者也。生，亦我所欲也；義，亦我所欲也，二者不可得兼，舍生而取義者也。生，亦我所欲，所欲有甚於生者，故不為苟得也；死，亦我所惡，所惡有甚於死者，故患有所不辟也。如使人之所欲莫甚於生，則凡可以得生者，何不用也？使人之所惡莫甚於死者，則凡可以辟患者，何不為也？由是則生，而有不用也，由是則可以辟患，而有不為也。是故，所欲有甚於生者，所惡有甚於死者，非獨賢者有是心也，人皆有之，賢者能勿喪耳。

經文淺釋

經文：
王曰「何以利吾國」？大夫曰「何以利吾家」？士庶人曰「何以利吾身」？上下交征利而國危矣。萬乘之國弒其君者，必千乘之家；千乘之國弒其君者，必百乘之家。萬取千焉，千取百焉，不為不多矣。苟為後義而先利，不奪不饜。

淺釋：
首先對這段經文進行一個消文，「王曰『何以利吾國』？」大王說，怎麼樣才能利益自己的國家，「大夫曰『何以利吾家』？」大夫說怎麼樣對自己的家有利益，「士庶人曰『何以利吾身』？」 士庶人說怎麼樣讓自己本身得到利益。這三句話一連串將當時除周天子外，最主要的階層囊括了進去，表現了一個舉國上下，都以自身為利益，會是一個怎麼樣的情況。孟子在接下來提出，「上下交征利」舉國上下交征利，「交」，互相，「征」，現在講有爭奪，爭取的意思，如果舉國上下，都互相爭奪這個利益的話，「而國危矣」那麼國家就危險了。
「萬乘之國弒其君者，必千乘之家」這裡的「乘」指的是當時兵車的量詞，「萬乘之國」在這裡指的就是天子，「弒其君者，必千乘之家」，「萬乘之國」想要將他取而代之的，能夠取而代之的就必是「千乘之家」，那「千乘之家」在這裡指的就是諸侯，那麼後面「百乘之家」指的就是大夫了。
「萬取千焉，千取百焉，不為不多矣。」這句話是指當時的一個俸祿體制，譬如說，天子拿十分，諸侯那一分，諸侯拿十分，大夫拿一分。而根據《孟子正義》的考據，「萬」指當時的諸侯，「千」指的就是士大夫了。「不為不多矣」並不是說很少，其實也是很多，而且「不為不多矣」還有一個意思就是說，雖然說，一萬分裡面，他只拿了千分，但是如果他鐵了心一定要把你推翻，也是能夠做到的。
「苟為後義而先利」如果說都是先利字當頭，而不是把義放在利的前面的話，「不奪不饜」不把你取而代之，他是不會滿足的，「饜」根據《說文》當中的解釋，是滿足的意思。這樣一來，舉國上下都以推翻上面一個階層作為滿足自己慾望的目標，「而國危矣」那麼國家就危險了。

